  Майя Бывальцева Выль ар вуон азьын нырысьсэ Удмуртиысь нылъёс но пиос быдэс Россиысь пиналъёсын ӵош Кремль ёлкаысь трансляциез учкыны быгатозы. Ужрадэз но сое телевидение пыр возьматонэз кунлэн азьмуртэз Владимир Путин куремъя радъязы. Со сярысь элькунысь тӧролэн но кивалтэтлэн пресс-службазы ивортӥз. Премьера 31-тӥ толсуре 19 часын «Карусель» (0+) федерал телеканалын ортчоз Кремль дворецлэн сцена вылаз «Пятое время года, или Кто придумал Новый год» выжыкыл возьматозы. Валтӥсь геройёсын ӵош – Праздник йылолъёсты утисен но Гаджетэн ӵош пиналъёс арлэн витетӥ вакытэз сярысь, Выль арлэсь тайнаоссэ тодозы но пӧртэм кунъёсын шулдыръяськон йылолъёсын тодматскозы. «Времялёт» пиналъёсты Политехника музее, Вашкала Риме, Выльдӥськон вакытысь Италие но Пётр Первый вакытысь Россие вуттылоз. Спектакле Москваысь театръёсысь но киноысь артистъёс, Россилэн акробатикая люкам командаез, спорт рок-н-роллъя дуннелэн но Европалэн чемпионъёсыз пыриськизы. Выль ар шулдыръяськонэз выльысь возьматозы на 7-тӥ толшоре 20 час 30 минутэ но 13-тӥ толшоре 18 часын Тодэ вайытом, Удмуртиысь ёросъёсын но каръёсын «Ёлка желаний» огъяросси акци азьланьтӥське. Тегъёс: Мерлык Москва Удмуртия пиналъёс праздникъёс Выльар  